internet vaartha 840 Views
న్యూఢిల్లీ : భారతి ఎయిర్‌టెల్‌ మొత్తం అన్ని మొబైల్‌ వ్యాలెట్లను కూడా తన ఆన్‌లైన్‌ రీఛార్జి ప్లాట్‌ఫామ్‌పైకి తెస్తోంది. తమ కస్టమర్లకు చెల్లింపులను సులభతరం చేసేందుకువీలుగా అన్ని పేమెంట్‌ విధానాలను ఎయిర్‌టెల్‌ ఆన్‌లైన్‌ రీఛార్జి పరిధిలోనికి తెస్తోంది. కస్టమర్ల నుంచి అందిన పీడ్‌బ్యాకు పరిగణనలోనికి తీసుకుని డిజిటల్‌ సేవలు మరింత పెంచే లక్ష్యంతో ఆన్‌లైన్‌ రీఛార్జ్‌ ఇంటర్‌ఫేస్‌ వృద్ధికి అన్ని చెల్లింపుల ప్లాట్‌ఫారాలను తమ ఎయిర్‌టెల్‌ పరిధిలోనికి తెస్తున్నట్లు ప్రకటించింది. ప్రస్తుతం ఎయిర్‌టెల్‌ కస్టమర్లు ఆన్‌లైన్‌ రీఛార్జీలు కేవలం డిటిహెచ్‌ ఖాతాలకు మాత్రమే వివిధ మొబైల్‌ వ్యాలెట్లు, డిజిటల్‌ ప్లాట్‌ఫామ్‌ల ద్వారా చేసుకోగలు గుతున్నారు. ఇందుకు సంబంధించి కస్టమర్ల నుంచి పెరిగిన ఫిర్యాదులను పరిగణనలోనికి తీసుకుని ఎయిర్‌టైల్‌ యాప్‌ను మరింత ఆధునీకరించి ఆన్‌లైన్‌ రీఛార్జిమరింత సులభతరం చేస్తామని వెల్లడించింది. చెల్లింపుల్లో క్రెడిట్‌/ డెబిట్‌కార్డు, నెట్‌బ్యాంకింగ్‌ విధానాలను కూడా పొందుపరుస్తున్నట్లు తెలిపారు. మొత్తం 24 కోట్లమంది మొబైల్‌ కస్టర్లు ఉన్న ఎయిర్‌టెల్‌ 36లక్షల ల్యాండ్‌లైన్‌ కస్టమర్లు, 1.1.కోట్ల డిటిహెచ్‌ కస్టమర్లు పని చేస్తున్నట్లు వివరించింది. కంపెనీ సొంత కంపెనీ నిర్వహించే ఎయిర్‌టోల్‌ స్టోర్స్‌ను (కోకో) దేశవ్యాప్తంగా ప్రారంభిస్తోంది. ఇప్పటివరకూ 550 కోకోస్టోర్లు బహుళ ఫార్మాట్లపై పనిచేస్తున్నాయి. కోకోస్టోర్సు దేశంలోని 2400కుపైగా ఉన్న ఫ్రాంచైజీ రిటైల్‌ స్టోర్లతోపాటు సేవలందిస్తాయని ఎయిర్‌టెల్‌ వివరించింది.